Come, let's do something for Bhojpuri...
हम भोजपुरिया हईं, ई बात हर मिले वाला नया आदमी से एकदम मोछ अईठ के कहेनी, अऊर पूछेनी कि का भाई, भोजपुरी जानेल, जे जानेल त भोजपुरिये में बतीआवल जाव! हमार कई गो उड़िया, मराठी, गुजराती, संघतिया बा लो, हम ओह लो से भोजपुरिये में बोलेनी, आ अब उहो लो तनी-मनी सीख गईल बा लो! अब उ लो 'नदिया के पार' देखेला लो! ई सब बा, बाकिर हमार पहिला पहिचान भारतीय बा; हमार पहिला जिम्मेवारी भारत खातिर बा; एकरी बाद, बेशक हमार सबकुछ भोजपुरिया अऊर भोजपुरी बा! अरे भाई, भोजपुरिया भारत में आवेला, भारत भोजपुरिया में नाही!
Views: 901
पंकज भईया.... मान तानी भोजपुरी पर संकट बा, त का हिंदी आराम में बा! अब जब दुनू पर संकट बा, तब पहिला जिम्मेवारी केकरा के बचावे के बा?
हर आदमी के आपन आपन प्राथमिकता होला.. तू अइसन करा की जा के हिंदी के बचावा और भोजपुरी पे रहम कर द..:)
हम दुनु के बचाएब, बाकी पाहिले हिंदी के........! आ रऊरा भोजपुरिये के बचाईं!
बस बस अब बुझाईल हमरा की रउवा कहे के माने भारतीय माने हिन्दी आ हिन्दी माने भारतीय , बाकी सभ त अरकस बथुवा !
अईसे कुछ साल पहिले शिवानन्द जी भी कुछ अईसही कहले रहनी एक हाली आ ओक बात के हेजुगा पढी -
http://www.jaibhojpuri.com/forum/topics/3634233:Topic:53694
जय भोजपुरी जिआ भोजपुरी
नवीन भईया, राऊर यादाश्त कमाल के बा....उ बहस हम पढले बानी, आ आपकी दया से फेर पढ़ लिहनी!
प्रनाम आ जय भोजपुरी पीयुष जी
रउवा कहल का चाहत बानी ? बुझाईल ना ?
पिछिला तीन साल मे कई हाली भोजपुरी खाति आवाज उठवले बानी ?
एह साईट प बुला रउवा दु तीन साल से मेम्बर बानी , कई हाली एजुगा भोजपुरी खाति भोजपुरी मे भोजपुरी क्षेत्र के बारे बतकही कईले बानी ? कई हाली एजुगा लोगन के अपना भोजपुरी अनुभव के बारे मे बतवले बानी ?
बाउर जनि मानब बाकी कई साल प रउवा एजुगा लउकनी ह एहि से हम पुछत बानी ।
गलती सही माफ करब , बाकी हम एह से ई कहनी ह की एजुगा केहु अईसन नईखे जे ई कहत बा की उ भारतीय ना ह ।
बाकी सब केहु अपना अपना जवार के सोचे लागी अपना अपना जवार खाति नीमन करी त भारते के नीमन होई पाकिस्तान के नीमन ना होई ।
जय भोजपुरी
नवीन भाई रौआ एक दम सही कहनी पहीले हमनी अपना के ना सुधारेब जा तबले के हू आगे ना बढ़ी यही से ज़रूरी बा की घर के पहीले सुधारल जाव तबे नू समाज सुधरी खाली हल्ला कईला से ना होई
रऊरो के प्रणाम आ जय भोजपुरी भईया...
राऊर बात सही बा, हम जय भोजपुरी के अल्प-सक्रिय सदस्य बानी, आ एह अल्प-सक्रियता के कईगो कारणों बा, खैर कारण छोड़ दी! बस एगो बात पूछ्तानी बाऊर मत मानब, कि एगो वेबसाईट प हमार तनी कम रहले से का ई प्रमाणित करता कि हम भोजपुरिया ना हईं? आ कि भोजपुरी खातिर हमरी भीतर प्यार नईखे! माफ करब भईया, पर एह साईट पर १०७३४ की आसपास सदस्य बा लो, आ ओह १०७३४ में ढेर से ढेर ३००० से ४००० लोग लोग एह्पर सक्रिय रहेला, त एगो बात बताईं कि का बाकी बचल लोगवा के भोजपुरी से दुश्मनी बा?
''बाकी सब केहु अपना अपना जवार के सोचे लागी अपना अपना जवार खाति नीमन करी त भारते के नीमन होई पाकिस्तान के नीमन ना होई ।''
लोग आपन निमन करे खातिर भारत के लूटतो बा भईया!
पीयुष जी प्रनाम आ जय भोजपुरी
जईसे हम सोचले रहनी ह तईसही रउवा कहनी !
हमार सवाल फेरु से उहे बा -
पिछिला तीन साल मे कई हाली भोजपुरी खाति आवाज उठवले बानी ?
एह साईट प बुला रउवा दु तीन साल से मेम्बर बानी , कई हाली एजुगा भोजपुरी खाति भोजपुरी मे भोजपुरी क्षेत्र के बारे बतकही कईले बानी ? कई हाली एजुगा लोगन के अपना भोजपुरी अनुभव के बारे मे बतवले बानी ?
बाउर जनि मानब बाकी कई साल प रउवा एजुगा लउकनी ह एहि से हम पुछत बानी ।
अब हम भुलाईल नईखी त कम से कम बीस गो से बेसी मुद्दन प रउवा हमरा के फेसबुक प टैग कईले बानी , कम से कम बीस गो से बेसी , इचिको कम ना । आखिर काहे ?
हम कबो ना कहनी ह की एह साईट प ही लिखी , बाकी हमरा एह से खटकल ह की रउवा ई लिखे के मोका मिल गईल ह की हमनी के पहिले भारतीय हई जा भोजपुरिया ना बाकी ई एह खाति मोका ना मिलल की हमनी के भोजपुरियो हई जा भोजपुरी खाति नीमन कुछ करे के चाही ? पीयुष जी रउवा खुद सोची ।
भुखे भजन ना होई गोपाला " एकर माने का होला ?
माई बाउ बहिन भाई लंगटे घुमत होखे आ हम दोसरा लोगन के जिनिस के पैंट आ बुसट कीन के गाथी का नीमन लागत बा ?
आजु हमार माई बहिन भाई बेटा बेटी नीमन रही त हमहु नीमन से दोसरा के सेवा करब ?
माफ करी बाकी अपना घर मे आगि लागल देखि के अपना गांव अपना जवार मे आगि लागल देखि हम दोसरा जगहि जा के ओजुगा पानि खाति पोखरा खोदी काहे से की ओजुगा आगि जनि लागो आ हमार घर गांव जवार जरि के राख हो जाउ त चली ?
आ हम ई कहि देहनी की हम भोजपुरिया हई , हमार पहचान भोजपुरिया ह हम भोजपुरी आ भोजपुरिया लोगन खाति लागल भीडल करत रहब त का हम पाकिस्तानी हो गईनी की बंगलादेशी ?
आ रउवा ई लागत बा की भोजपुरी के नीमन कईला से भारत लुटा जाई ? भोजपुरी आ भारत के तुलना जईसन पाप कम से कम हमरा से त ना होई ? भोजपुरी भारत के एगो अंग ह आ भारत के नागरिक भईला के नाते हमार ई कर्तव्य बनत बा की ओह अंग के रक्षा करी ।
बाकि हईसन पाप हम अपना मन मे ले आई की शरीर के नाव प अंग के छवंड द , कम से कम हमार सोच अईसन ना हो सकेला आ अईसना सोच वाला लोगन के हम लमहरे परनाम करेनी ।
अल्प सक्रियता आ वेबसाईट प :-) बुझा ता हमरा लउकेला ना :-)
भोजपुरी से दुश्मनी :-) बाकी लोग कहा बा आ रउवा अब ले कहा रहनी ह एह से हमरा कवनो मतलब नईखे काहे की ई सब केहु के आपन सोच आ जिम्मेवारी बा बाकी रउरा एह बेरा उपर भईनी आ उहो ई सिखावत उपर भईनी की भोजपुरी भोजपुरी जनि कह लो ! ( आ गते से जोड देहनी भारत भारत )
महाराज हतना नीमन से भोजपुरी के जरि मे माठा जनि डाली सभे !
जय भोजपुरी
''हम कबो ना कहनी ह की एह साईट प ही लिखी , बाकी हमरा एह से खटकल ह की रउवा ई लिखे के मोका मिल गईल ह की हमनी के पहिले भारतीय हई जा भोजपुरिया ना बाकी ई एह खाति मोका ना मिलल की हमनी के भोजपुरियो हई जा भोजपुरी खाति नीमन कुछ करे के चाही ? पीयुष जी रउवा खुद सोची ।'' :- मान लिहनी कि हमरा पाहिले पहिल ई मुद्दा ना लिखल चाहत रहे, पर अगर हम ई लिखिए दिहनी कि हमनी पाहिले भारतीय हईं, त का गुनाह क दिहनी, गलती त कहत नईखी! आ रहल बात भोजपुरी खातिर निमन करेके त जहाँ तक बनी उहो कईल जाई, आ रऊरा देखब!
''
पिछिला तीन साल मे कई हाली भोजपुरी खाति आवाज उठवले बानी ?
एह साईट प बुला रउवा दु तीन साल से मेम्बर बानी , कई हाली एजुगा भोजपुरी खाति भोजपुरी मे भोजपुरी क्षेत्र के बारे बतकही कईले बानी ? कई हाली एजुगा लोगन के अपना भोजपुरी अनुभव के बारे मे बतवले बानी ?
बाउर जनि मानब बाकी कई साल प रउवा एजुगा लउकनी ह एहि से हम पुछत बानी ।'''
माफ करब पर रऊरी एह सवालन के अबे हम कौनो पुख्ता जवाब ना दे पाईब! आ फेसबुक के जौन बात बा, त फेसबुक साधारणों मोबाइल प खुल जाला, जय भोजपुरी ठीक से ना खुलेला! अब कंप्यूटर प अईनी हं त जय भोजपुरी प आएल बानी! खैर हमार ई कुल दलील बेकार बा कि ना!
''
''आ रउवा ई लागत बा की भोजपुरी के नीमन कईला से भारत लुटा जाई ? भोजपुरी आ भारत के तुलना जईसन पाप कम से कम हमरा से त ना होई ? भोजपुरी भारत के एगो अंग ह आ भारत के नागरिक भईला के नाते हमार ई कर्तव्य बनत बा की ओह अंग के रक्षा करी ।''
हम ई कब कहनी हं! हम त ई कहतानी कि भारत के भला होखो, जौन कार होखो भारत स्तर पर, भारत खातिर होखो, काहें कि भईया अगर भोजपुरी दिक् में बा, त भारतो कौनो आराम में नईखे! जैसे कि अश्लीलता मिटावे के बाति बा, त खाली भोजपुरी से नाही, पूरा भारतीय सिनेमा से मिटावे की स्तर प बाति होखे के चाही!
आ कुल मिलाके, बेशक हम भोजपुरी से बहुत प्यार करेनी, बाकि एह से पहिले हमरा खातिर हिंदी बा! हमरा खातिर हर एह देश के हर आदमी पहिले भारतीय बा, फेर भोजपुरिया चाहें कुछ और!
मान लिहनी कि हमरा पाहिले पहिल ई मुद्दा ना लिखल चाहत रहे, पर अगर हम ई लिखिए दिहनी कि हमनी पाहिले भारतीय हईं, त का गुनाह क दिहनी, गलती त कहत नईखी! आ रहल बात भोजपुरी खातिर निमन करेके त जहाँ तक बनी उहो कईल जाई, आ रऊरा देखब!
गलती का सही का ई त हम नईखी जानत बाकी एगो बात हम जानत बानी की जहवा भोजपुरी के बात होता जहा लोगन के भोजपुरी सीखे बोले लिखे पढे खाति निहोरा कईल जाता जहवा लोगन के ई बतावल जाता की भाई बहिनी रउरा भोजपुरिया हई अपना भाषा अपना माटी अपना लोग के जनि भुलाई आपन पहिचान जनि लुकवाई ओजुगा रउवा ई लिखत बानी की भुलवा द मिटा द लुकवा द ढाही द भसा द ?
एगो त भोजपुरी के दिन दासा अईसही पातर चलत बा ओकरा बाद रउरा लेखा लोग जे भोजपुरिया भईला के बादो भोजपुरी के नीमन के ना लिख के भोजपुरी के तुलना भारत संगे कई के भोजपुरी के अउरी ढाहे के फेरा मे लागल बा ई गलत बा ।
माफ करब पर रऊरी एह सवालन के अबे हम कौनो पुख्ता जवाब ना दे पाईब! आ फेसबुक के जौन बात बा, त फेसबुक साधारणों मोबाइल प खुल जाला, जय भोजपुरी ठीक से ना खुलेला! अब कंप्यूटर प अईनी हं त जय भोजपुरी प आएल बानी! खैर हमार ई कुल दलील बेकार बा कि ना!
पीयुष जी बबुआ जनि जानी हमरा के , लगन चाह मन मे इच्क्षा रहेला त आदमी कवनो साईट के मोबाईल से आपरेट कई सकेला , अईसे जय भोजपुरी के मोबाईलो भर्जन बा जवन कई बरिस से बा , हम बेसी ना कहब काहे की बहाना , बहाना लेखा होखे के चाही अपच करे वाला बहाना पचे ला ना ।
हम ई कब कहनी हं! हम त ई कहतानी कि भारत के भला होखो, जौन कार होखो भारत स्तर पर, भारत खातिर होखो, काहें कि भईया अगर भोजपुरी दिक् में बा, त भारतो कौनो आराम में नईखे! जैसे कि अश्लीलता मिटावे के बाति बा, त खाली भोजपुरी से नाही, पूरा भारतीय सिनेमा से मिटावे की स्तर प बाति होखे के चाही!
भोजपुरी खाति होई त का पाकिस्तान खाति कहाई ? आ पहिले त भोजपुरी मे दिक बा त का बंगला मराठी के सही करी हम ? अपना अपना घर के सम्हारी लेब त देश आराम से सम्हरा जाई बाकी रउवा लेखा लोग भारत के नाव प लालीपाप देखा के भोजपुरी के ढाहे के फेरा मे बा । ई बताई रउरा घर एम आगि लागल रही देवरिया कुशीनगर मे आगि लागल रही त रउवा पानी के बाल्टी ले के दिल्ली मे दउरब की कही एजुगा आगि जनि लागि जाउ की देवरिया कुशीनकर के आगि के बुतावे के कोशिश करब ?
आ कुल मिलाके, बेशक हम भोजपुरी से बहुत प्यार करेनी, बाकि एह से पहिले हमरा खातिर हिंदी बा! हमरा खातिर हर एह देश के हर आदमी पहिले भारतीय बा, फेर भोजपुरिया चाहें कुछ और!
रउवा भोजपुरी केबाउर चाहे वाला आदमी हई प्यार करेनी ? ई कईसन प्यार जी की भोजपुरी के जांति के तोपि के ढांपि के रउवा हिन्दी के बढावा देबे के बात करत बानी ? का इहे प्यार कहाला ? आ रउवा लेखा लोग भोजपुरी जवन की भारत के एगो भाषा ह ओकर तुलना भारत लेखा देश कई के भोजपुरी के मुवाये आ लोगन के आपसे मे लडावे के कोशिश करत बा । भारत के एकता अखंडता सम्प्रुभता कई गो भाषा कई गो रंग कई गो क्षेत्र कई गो व्यंजन कई गो पहिनावा कई संस्कृति संस्कार कई गो पकवान कई गो तीज तेवहार मे बसल रउवा लेखा लोग एह संस्कृति एह संसकार पहिनावा भाषा तीज तेवहार के मिटावे के कुत्सित प्रयास करत बा । राउर एक ही एजेंडा बा की भारत के नाव सोझा राखि के हिन्दी के उपर कईल जाउ आ भोजपुरी के ढाहि दिहल जाउ तोपि दिहल जाउ मुवा दिहल जाउ जांति दिहल जाउ । जवना से भोजपुरिया लोग भोजपुरिया भाषा ओह लोगन के तीज तेवहार रहन सहन संस्कृति कला संस्कार मय खतम हो जाउ ।
रउवा भोजपुरी से ना प्यार बा ना लगाव बा ना रउवा चाहत बानी की भोजपुरी के नीमन होखे ! रउरा नजर मे भोजपुरिया लोग माने भारतीय ना आ रउरा भोजपुरी के आजु के डेट मे सबसे बडहन विरोधी बानी । रउरा भोजपुरी के जरि मे माठा डालत बानी आ एह काम खाति रउवा हिन्दी आ भारत के युज करत बानी ।
© 2012 Created by Admin.
eng_Latn bho_Deva eng_Latn bho_Deva bho_Deva bho_Deva bho_Deva bho_Deva zho_Hant bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva mai_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva gaz_Latn bho_Deva bho_Deva bho_Deva bho_Deva gaz_Latn bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva eng_Latn